Perquè un contractista es pugui classificar en un subgrup de classificació de contractistes de serveis ha d'acreditar, per qualsevol mitjà admissible en dret, que disposa dels mitjans personals, materials, organitzatius i tècnics necessaris per a l'execució dels treballs del subgrup, així com de les habilitacions o autoritzacions per a l'exercici de l'activitat o professió que si s'escau es requereixin, i cal que acrediti alguna de les circumstàncies següents:
a ) Haver executat almenys un contracte de serveis específics del subgrup durant el transcurs dels últims cinc anys.
b ) Quan sense acreditar haver executat contractes de servei específics del subgrup en els últims cinc anys es disposi de suficients mitjans financers, de personal tècnic experimentat i de maquinària o equips d'especial aplicació al tipus d'activitat a què es refereixi el subgrup.
A aquests efectes, s'entén que disposa de suficients mitjans financers quan el seu patrimoni net acreditat fefaentment a la data de tramitació de l'expedient, segons l'últim balanç de comptes aprovats, sigui igual o superior a la desena part de l'anualitat mitjana dels contractes per a l'adjudicació dels quals l'habilita la màxima categoria de classificació que pugui arribar a obtenir en qualsevol dels grups i subgrups sol·licitats.
Per als empresaris que compleixin els requisits que estableix la lletra a de l'apartat anterior, la categoria en el subgrup sol·licitat s'ha de fixar prenent com a base el més gran dels imports següents:
a ) El màxim import anual que hagi executat el contractista en els últims cinc anys en un únic treball corresponent al subgrup.
b ) L'import màxim anual executat durant un dels últims cinc anys naturals en un màxim de quatre treballs del subgrup, afectat aquest import d'un coeficient reductor que depèn del nombre d'aquells.
La xifra més gran de les obtingudes en qualsevol de les dues formes establertes l'apartat anterior pot ser millorada en els tants per cent que s'assenyalen tot seguit:
a ) El 20 per 100 fix, d'aplicació general a tots els contractistes en concepte de natural expansió de les empreses.
b ) Fins al 50 per 100, segons quin sigui el nombre i la categoria professional del seu personal tècnic en la seva relació amb l'import anual mitjà del treball executat durant els últims tres anys.
També s'ha de tenir en compte, si s'escau, l'assistència tècnica contractada.
c ) Fins al 70 per 100, en funció de l'import actual de la seva maquinària, relacionat també amb l'import anual mitjà dels contractes de serveis executats durant els últims tres anys.
També s'han de considerar els imports pagats pel concepte de lloguer de maquinària.
d ) Fins al 80 per 100, com a conseqüència de la relació que hi hagi entre l'import mitjà anual de patrimoni net durant els últims tres exercicis i l'import, també mitjà anual, dels contractes de serveis executats en el mateix període de temps.
e ) Fins al 100 per 100, depenent del nombre d'anys d'experiència del contractista o dels imports dels contractes de serveis executats durant l'últim trienni.
Tots els tants per cent que correspongui aplicar operen directament sobre la base, per la qual cosa l'augment mínim que aquesta pot experimentar és del 20 per 100, i el màxim, del 320 per 100.
En els casos compresos a l'apartat 1, lletra b, només es pot atorgar la classificació amb la categoria 1.
Perquè un contractista pugui ser classificat en un subgrup del tipus d'activitats cal que acrediti alguna de les circumstàncies següents:
a ) Haver executat contractes de serveis específics del subgrup durant el transcurs dels últims tres anys.
b ) Quan sense haver executat contractes de servei específics del subgrup durant els últims tres anys es disposi de prou mitjans financers, de personal tècnic experimentat i maquinària o equips d'aplicació especial al tipus d'activitat a què es refereixi el subgrup.
Perquè un contractista pugui ser classificat en un grup de tipus d'activitat cal que compleixi les condicions establertes per a la seva classificació en tots els subgrups d'aquell grup.
La categoria en un subgrup es fixa prenent com a base el màxim import anual que hagi estat executat pel contractista durant els tres últims anys en un treball corresponent al subgrup.
També s'ha de considerar l'import màxim anual executat en la totalitat dels treballs del subgrup, afectat aquest import d'un coeficient reductor que depèn del nombre d'aquells.
La xifra superior de les bàsiques obtingudes en qualsevol de les dues formes establertes a l'apartat anterior pot ser millorada en els tants per cent que s'assenyalen tot seguit:
a ) Un 20 per 100 fix, d'aplicació general a tots els contractistes en concepte d'expansió natural de les empreses.
b ) Fins a un 50 per 100, segons quin sigui el nombre i la categoria professional del seu personal tècnic en relació amb l'import anual mitjà del treball executat durant els últims tres anys.
També s'ha de prendre en consideració, si s'escau, l'assistència tècnica contractada.
c ) Fins a un 70 per 100, en funció de l'import actual de la seva maquinària, relacionat també amb l'import anual mitjà dels contractes de serveis executats durant els últims tres anys.
També han de ser considerats els imports pagats pel concepte de lloguer de maquinària.
d ) Fins a un 80 per 100, com a conseqüència de la relació que hi hagi entre l'import mitjà anual dels fons propis durant els últims tres exercicis i l'import, també mitjà anual, dels contractes de serveis executats en el mateix període de temps.
e ) Fins a un 100 per 100, depenent del nombre d'anys d'experiència del contractista o dels imports dels contractes de serveis executats durant l'últim trienni.
Tots els tants per cent que correspongui aplicar operen directament sobre la base, per la qual cosa l'augment mínim que aquesta pot experimentar és d'un 20 per 100, i el màxim, d'un 320 per 100.
En els casos compresos a l'apartat 1, paràgraf b, s'ha de prendre com a base per fixar la categoria de les classificacions que es puguin concedir l'import que estimativament es consideri que pot executar anualment el contractista en contractes de serveis compresos en el subgrup de què es tracti, tenint en compte a aquesta finalitat els seus mitjans personals, reals i econòmics.
La categoria assolida en un grup ha de ser la mínima de les obtingudes en els subgrups que el componen.